Palhon

Palhon  es un riu costier d'Occitània, dins la Comtat de Niça. Si geta dins la Mar Mediterranèa, dins la baia dei Àngels, a Niça (departament dei Alps Maritims, sobre la Còsta d'Azur). 

Palhon si devesisse en mai d'una branca apelada tanben Palhon.
La font de Palhon es a 1300 mètres d’altitud sus lei pendas dau mont Auri, pròche dau còl de Braus, a un trentenat de quilomètres al nòrd de Niça. Lei sius 4 afluents son:
lo Palhon de Levens
lo Palhon de Còntes
lo Palhon de l’Escarèa
lo Palhon de Laguet
Se rejonhon a Drap per formar lo Palhon de Niça. La reunion d'aquèls quatre rius en un solet, embé una penda fòrta, en una valaa estrecha rende lei siu desbòrds importants e devastators quora arribon en amont de l’aglomeracion niçarda. Lei sius aigats pòdon èstre de 500m3/s per lei desbòrds decenals e de 1000 per lei centenals. A l'época, la populacion era alertaa per un sistema de cavalièrs galopant sus lei ribas als brams de « Palhon ven ! Palhon ven ! ». Palhon ven <Paion ven> es d'alhors lo títol d'una cançon dau grop Lo Seriòl (dei Valadas Occitani).

Es cobèrt pendent la traversada de Niça. Lo licèu Apollinaire, Acropòlis e l'estacion rotiera son bastits sobre la lausa que cuerbe lo riu.

Categoria:Aiga d'Occitània
Categoria:Aiga dei Aups Maritims